ร้านที่มองจากด้านหน้าดูจะไม่กว้างมาก รั้วไม้สีออกน้ำตาลแดงสวยๆสะดุดตา ข้างในร่มรื่นไปด้วยต้นไม้ พระเอกคือต้นปาล์มต้นใหญ่ๆ ตามสโลแกนร้าน -เต็มอิ่ม จิบสบาย ใต้ใบปาล์ม-
พื้นที่ด้านในเข้ามาแล้วกว้างขวาง แบ่งเป็นโซนเอาท์ดอร์ใต้ต้นไม้ โซนกาแฟด้านหน้าเป็นห้องแอร์ และโซนห้องแอร์ด้านหลังมีโซฟาให้นั่งๆนอนๆยาวไปๆจิบกาแฟพร้อมมุมชั้นหนังสือเกร๋ๆ และได้ข่าวว่าจะเปิดโซนด้านข้างเร็วๆนี้เพื่อรองรับลูกค้า ส่วนห้องน้ำและที่จอดรถแยกไปทางด้านหลังอันกว้างขวางมาก
สั่งชิกเก้นลาซานญ่า (120บาท) อันนี้เด็ด อยากให้ลอง
สปาเกตตี้โบโลญเนียสซอสไก่ (85บาท) รสดีแต่น้ำซอสแห้งไปนิด สปาเกตตี้เลยค่อนข้างแห้ง ตัวไก่สับน่าจะเป็นตัวเดียวกันกับลาซานญ่า 
เออ วัตถุดิบเค้าเน้นไก่ ปลา กุ้งและทูน่า ไม่มีหมูและเนื้อวัว^^
มาต่อกันที่เครื่องดื่ม
ชาเขียวปั่น (75บาท) รสนวลๆเบาๆไม่หวานมาก โอเค
ช็อคโกแลตบานาน่า (85บาท) อร่อยสุดยอด กลิ่นกล้วยค่อนข้างแรง นำช็อคโกแลต แต่ส่วนตัวช้อบชอบมาก แย่งคนข้างๆกินไปครึ่งแก้ว
ตบท้ายด้วย อัลมอนต์โทสต์ บานาน่า&ครีมคาราเมล ไอติมชาเขียวกับคุ้กกี้แอนด์ครีม (130บาท)..โอ้พระเจ้าจ๊อด มันยอดมาก ..กินแล้วไม่อึดอัด สบายๆ เพลินได้อีก
เจ็บตัวไป495บาท ^^
บริการดี เฟรนด์ลี่มากกกค่ะ
สรุปว่าจะมากินอีกแน่นอนค่ะ ตอนนี้ผูกใจเจ็บไว้กับดริปไวท์ช็อคเย็น ที่รอบนี้ไม่ได้สั่ง..คราวหน้าโดนแน่ หึหึหึ
หญิงคอนเฟิร์มงับ^^. กลิ้งกลับบ้านก่อนงับ

